《是年五月扈从上京宫学纪事绝句二十首 其七》
元代·周伯琦

玫瑰芍药相间开，宝阑十二拥瑶台。春风日日行天上，人道东皇六月来。

作者简介：（1298—1369）饶州人，字伯温，号玉雪坡真逸。周应极子。幼入国学为上舍生，以荫补南海簿，三转为翰林修撰，顺帝至正中累迁参知政事，招谕平江张士诚，拜江浙行省左丞，留平江十余年。士诚灭，乃归，寻卒。仪观温雅，博学工文章，尤以篆隶真草擅名。有《说文字原》、《六书正讹》等。